open-index/open-wikipedia-markdown huggingface dataset:
হার্বার্ট ক্রোয়েমার

**হার্বার্ট ক্রোয়েমার** (জন্ম: ২৫ আগস্ট, ১৯২৮) একজন বিশিষ্ট পদার্থবিজ্ঞানী । তিনি ২০০০ সালে ইভানোভিচ আলফারভ এবং জ্যাক কিলবির সাথে যৌথভাবে পদার্থবিজ্ঞানে নোবেল পুরস্কার লাভ করেন।

## জীবনী
ক্রোয়েমার ১৯২৮ সালের ২৫ অগাস্ট জন্মগ্রহণ করেন। তিনি ইউনিভার্সিটি অফ গ্যটিঙেন থেকে ১৯৫২ সালে প্তাত্ত্বিক পদার্থবিজ্ঞানে পিএইচডি ডিগ্রি অর্জন করেন। ১৯৫৪ থেকে ১৯৫৭ সাল পর্যন্ত রেডিও কর্পোরেশন অব আমেরিকা ল্যাবরেটরীজ এ কর্মরত ছিলেন। ১৯৫৯ থেকে ১৯৬৬ সাল পর্যন্ত ভ্যারিয়ান অ্যাসোসিয়েটস এ কাজ করেন। ১৯৬৮ থেকে ১৯৭৬ সাল পর্যন্ত ইউনিভার্সিটি অব কলোরাডো বোল্ডার এ পদার্থবিজ্ঞানের অধ্যাপক হিসেবে কাজ করেন। ১৯৭৬ থেকে ২০১৩ সাল পর্যন্ত  ইউনিভার্সিটি অব ক্যালিফোর্নিয়া, সান্তা বারবারার তড়িৎ ও কম্পিউটার প্রকৌশলের অধ্যাপক ছিলেন। 

## পুরস্কার ও সম্মাননা
* সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৯৭
* পদার্থবিজ্ঞানে নোবেল পুরস্কার (২০০০)
* সদস্য, ন্যাশনাল অ্যাকাডেমি অব সায়েন্সেস, ২০০৩

## তথ্যসূত্র

## বহিঃসংযোগ

*Not Just Blue Sky
*Nobelprize.org page 
*Personal Homepage USCB
*Freeview video Interview with Herbert Kroemer by the Vega Science Trust
*U.S. Patent 5067828 Transferred electron effective mass modulator (Herbert Kroemer)
*U.S. Patent 5013683 Method for growing tilted superlattices (Herbert Kroemer)
*''Herb’s Bipolar Transistors'' IEEE TRANSACTIONS ON ELECTRON DEVICES, VOL. 48, NO. 11, NOVEMBER 2001 PDF
* Influence of Mobility and Lifetime Variations on Drift-Field Effects in Silicon-Junction Devices PDF
* Heterostructure Bipolar Transistors and Integrated Circuits PDF

বিষয়শ্রেণী:১৯২৮-এ জন্ম
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ইউনিভার্সিটি অব কলোরাডো বোল্ডারের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:মার্কিন নোবেল বিজয়ী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:জার্মান নোবেল বিজয়ী
বিষয়শ্রেণী:অর্ধপরিবাহী পদার্থবিজ্ঞানী
বিষয়শ্রেণী:গ্যোটিঙেন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০২৪-এ মৃত্যু
গামলা ব্রোন

**গামলা ব্রোন** (; বাংলা অর্থ: *পুরাতন সেতু*) হল উমে আলভ নদীর ওপরে নির্মিত উমিয়া, সুইডেনের প্রাচীনতম সেতু। সেতুটি প্রায় ৩০১ মিটার দীর্ঘ।

## ইতিহাস
উমিয়া একটি সেতু লাভের পূর্বে এর অধিবাসীরা বরফ রাস্তা ব্যবহার করে নদী পার হত (শীতকালে) এবং অন্যান্য ঋতুতে ফেরীতে করেই নদী অতিক্রম করত।

ফিনীয় যুদ্ধকালীন সময়ে উমিয়া দ্বিতীয় রাশিয় দখলদারিত্বকালীন সময়ে ১৮০৯ সালে রাশিয়রা ভাসমান সেতু নির্মাণ করে তাদের নদী অতিক্রমের জন্য। তবে এরপরেই বসন্ত বন্যার সময়ে এটি ধ্বংস হয়।

উমে নদীর ওপর দিয়ে একটি সেতু নির্মাণের পরিকল্পনাটি অত্যন্ত ব্যয়বহুল মনে হলেও গভর্নর গুস্তফ মুনঠে এই বিষয়ে আগ্রহী হয়ে ওঠেন এবং তিনি ১৮৫৬ থেকে ১৮৫৮ সালের মধ্যে এই দায়িত্ব গ্রহণ করেন। তিনি এক আদেশপত্র জারি করেন এই বিষয়ে তদন্ত করতে যে সেতুটির জন্য কোনরূপ প্রস্তাব শ্রেষ্ঠ হবে এবং এর অঙ্কন ও গণনার জন্য কত খরচ হবে। তদন্তের রিপোর্ট অনুযায়ী শহরের ঠিক বাইরেই নদীর ওপরে সেতুটি নির্মাণ করাটাই ভাল হবে কারণ ঐ স্থানে নদীর নদীর ভিত্তি সেতুর ভারবহনের জন্য উপযুক্ত। এর খরচ ঠিক করা হয় আনুমানিক ৮৬,০০০ ক্রোনার।

১৮৬৩ সালে সেতুটিকে উন্মুক্ত করে দেয়া হয় এবং এরপরে বহুদিন পর্যন্ত পর্যটকদের বা ভ্রমণকারীদের সেতুর টোল দিতে হত। প্রায় এক যুগ পর প্রকৃত কাঠের কাজটির পরিবর্তনের প্রয়োজনীয়তা দেখা দেয় এবং ১৮৯৪-৯৫ সালে একে পরিবর্তন করা হয় স্টিলের সাথে। এর পরেই সেতুটি বর্তমান রূপ লাভ করে।

## বর্তমানের সেতু
বর্তমানে সেতুটি শুধুমাত্র পথচারী এবং মোটরবাইক আরোহীদের জন্যই উন্মুক্ত ২০১৩-এ কিছু ত্রুটি মেরামতের দিকে লক্ষ্য করা হয়।

## তথ্যসূত্র

বিষয়শ্রেণী:সুইডেনের সেতু
বিষয়শ্রেণী:১৮৬৩ সালে নির্মিত সেতু
নরল্যান্ডের বিশ্ববিদ্যালয় হাসপাতাল

[thumb|262px|right|[উমিয়া বিশ্ববিদ্যালয়|উমিয়া বিশ্ববিদ্যালয়ের প্রাঙ্গণ উপরে বাম কোণায় এবং নিচে উমিয়া পূর্ব স্টেশনসহ নরল্যান্ডের বিশ্ববিদ্যালয় হাসপাতাল।]]
**উমিয়ার বিশ্ববিদ্যালয় হাসপাতাল**, ()*', হল উত্তর [[সুইডেন|সুইডেনের]] [[উমিয়া, সুইডেন|উমিয়াতে]] অবস্থিত বড় হাসপাতাল। এতে প্রায় ৫,৬০০জন মানুষ কাজ করে।

এটি [[উমিয়া বিশ্ববিদ্যালয়]]-এর অধীন একটি শিক্ষণ হাসপাতালও বটে। এতে ঔষধ বিভাগ নামে দায়িত্ববান কর্তৃপক্ষ রয়েছে। এছাড়াও এতে রয়েছে ১৩টি বিভাগ এবং ১১টি একাডেমিক কর্মসূচী
অনুষদে প্রায় ২,৮৬০ অস্নাতক এবং ৪৫০টি স্নাতকোত্তর ছাত্র রয়েছে। আরো রয়েছে ১,০২০ জন কর্মকর্তা এবং তাদের মধ্যে প্রায় ৫০০জন শিক্ষক-গবেষক।

== ইতিহাস ==
১৭৮৪ সালে এটি উমিয়ার [[স্টোরগাটান, উমিয়া|স্টোরগাটান ২৮]]-এ *লাসারেট* হিসেবে প্রতিষ্ঠিত হয়েছিল যা পরিচিত ছিল হলুদ বাড়ি (*গুলা হুসেট*) হিসেবে। এর আটটি সেবামূলক অঞ্চল ছিল। ভবনটি এখনও বর্তমান, কিন্তু সেটি আর হাসপাতাল হিসেবে ব্যবহৃত হয়না।

উমিয়া সম্প্রসারিত হওয়ায় কেন্দ্রীয় উমিয়াতে *অ্যালিডব্যাকেন* নামক একটি নতুন হাসপাতাল নির্মিত হয়। ১৯০৭ সালে এটি গড়ে ওঠে (২০০৭ সালে এর শতবার্ষিকী উদ্‌যাপিত হয়)। এর ১৩৪টি সেবামূলক অঞ্চল ছিল

১৯১৮ সালে হাসপাতালটি আরো সম্প্রসারিত হয়। ১৯২৬ সালে একটি চক্ষু ক্লিনিকের নির্মাণ কাজ শেষ হয়, ১৯৩৭ সালে একটি নতুন [[শিশুরোগচিকিত্সা]] বিভাগ খোলা হয় এবং ১৯৫৭ সালে [[গাইনোকোলজি]] এবং [[ধাত্রীবিদ্যা]] বিভাগও খোলা হয়।

আজকে *অ্যালিডব্যাকেন''-এর সকল মূল ভবনগুলো ধ্বংসপ্রাপ্ত হয়েছে এবং বর্তমান হাসপাতালের সাথে স্থানান্তর করা হয়েছে।

২০১১ সালে ভ্যাস্টারবটেন কান্ট্রি কাউন্সিল কর্তৃক একটি ফোটোগ্রাফির নিষেধাজ্ঞা আরোপ করা হয় এবং এর কারণ ছিল রোগী এবং কর্মীদের অখণ্ডতা রক্ষা করা। তবে এই নিষেধাজ্ঞা হাসপাতালে সীমিত না থাকলেও কান্ট্রি কাউন্সিলের পূর্বানুমান রক্ষিত হয়। এই নিষেধাজ্ঞার বিরুদ্ধে আন্দোলন হয় এবং এই আন্দোলন করে সভেরিংস টেলিভিশন, টিভি৪ এবং ভ্যাস্টারবটেনস-কুরিরেন

## তথ্যসূত্র

## বহিঃসংযোগ

*উমিয়ার বিশ্ববিদ্যালয় হাসপাতাল-এর ওয়েবসাইট

বিষয়শ্রেণী:সুইডেনের ঔষধ বিভাগ
বিষয়শ্রেণী:সুইডেনের হাসপাতাল
বিষয়শ্রেণী:১৯০৭-এ প্রতিষ্ঠিত হাসপাতাল
বিষয়শ্রেণী:উমিয়া বিশ্ববিদ্যালয়
বিষয়শ্রেণী:১৯০৭-এর সুইডেনের স্থাপনা
বিষয়শ্রেণী:সুইডেনের বিশ্ববিদ্যালয় হাসপাতাল
বিষয়শ্রেণী:ভ্যাস্টারবটেন প্রদেশের ভবন ও স্থাপত্য
রেহমান

**রেহমান** (জন্মঃ ২৩ জুন ১৯২১ – মৃত্যুঃ ৫ নভেম্বর ১৯৮৪) ছিলেন একজন ভারতীয় চলচ্চিত্র অভিনেতা যার চলচ্চিত্র কর্মজীবন ১৯৪০ দশক থেকে শুরু করে ১৯৭০ দশক পর্যন্ত বিদ্যমান ছিল। তিনি গুরু দত্ত দলের অবিচ্ছেদ্য অংশ হিসেবে কাজ করতেন এবং চলচ্চিত্রে তার ভূমিকার জন্য সবচেয়ে পরিচিত ছিলেন। যেমন: *প্যায়সা* (১৯৫৭), *চুরভিন কা চাদ* (১৯৬০), *[[সাহিব বিবি অউর গুলাম]]* (১৯৬২) এবং *ওয়াক্ত* (১৯৬৫) ইত্যাদি উল্লেখযোগ্য চলচ্চিত্র।

## প্রাথমিক জীবন ও শিক্ষা
রেহমান হিন্দি এবং ভারতীয় চলচ্চিত্রের জন্য অন্যতম একজন অভিনেতা ছিলেন। তিনি ১৯২১ সালের ২৩ জুন তারিখে লাহোরে জন্মগ্রহণ করেন। তিনি জবলপুরের "রবার্টসন কলেজ" থেকে স্নাতকত্তোর ডিগ্রি লাভ করেন। তার পরিবারে ভাগ্নেদের মধ্যে রয়েছেন বিশিষ্ট পাকিস্তানি চলচ্চিত্র ও টিভি অভিনেতা ফয়সাল রেহমান এবং ফসিহ উর রেহমান। তার ছোট ভাই মাসুদ-উর-রেহমান পাকিস্তানের বিখ্যাত সিনেমাটগ্রাফার।

## চলচ্চিত্র কর্মজীবন
রেহমান ১৯৪২ সালে কলেজের ছুটির পরে তিনি রয়েল ভারতীয় বিমান বাহিনী যোগদান করেন এবং একজন পাইলট হিসাবে পুণায় প্রশিক্ষণ লাভ করেন।

## নির্বাচিত চলচ্চিত্রের তালিকা
* *বাড়ি বেহেন* (১৯৫০)
* *প্যায়সা* (১৯৫৭)
* *ইহুদী* (১৯৫৮)
* *ফির সুবাহ হোগী* (১৯৫৮)
* *ছোটি বেহেন (১৯৫৯)
* *চালিয়া* (১৯৬০)
* *চৌধাবিন কা চাদ* (১৯৬০)
* *ঘুঙ্ঘাট* (১৯৬০)
* *ধর্মপুত্র* (১৯৬১)
* *সাহিব বিবি অউর গুলাম* (১৯৬২)
* *মেরে মেহবুব* (১৯৬৩)
**গঙ্গে কি লেহরে* (১৯৬৪)
* *ওয়াক্ত* (১৯৬৫)
**বাহারেন ফির ভি আয়েঙ্গে* (১৯৬৬)
**দি নে ফির ইয়াদ কিয়া* (১৯৬৬)
**দি দিয়া দার্দ লিয়া* (১৯৬৬)
**দুলহান ইক রাত কি* (১৯৬৭)
**অভিলাশ* (১৯৬৮)
**মেরে হামদাম মেরে দােস্ত* (১৯৬৮)
**শিকার* (১৯৬৮)
**ইনতেকাম* (১৯৬৯)
**দেবী* (১৯৭০)
**দুশমন* (১৯৭১)
**হিরা পান্না* (১৯৭৩)
**মাজবুর* (১৯৭৪)
**দোস্ত* (১৯৭৪)
**আপ কি কাসাম* (১৯৭৪) -- সুনিতার পিতা
**আন্ধি* (১৯৭৫) -- কে. বোস
**চাচা ভাতিজা'' (১৯৭৭)
* ইয়ে রাস্তে হ্যায় প্যায়ার কে (১৯)

## তথ্যসূত্র

## বহিঃসংযোগ
* 
* রেহমান (১৯২৩&ndash;১৯৭৯)
* ফয়সাল রেহমান সাক্ষাৎকার

বিষয়শ্রেণী:১৯২১-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় মুসলিম
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:পশতু ব্যক্তি
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:আফগান বংশোদ্ভূত ভারতীয় ব্যক্তি
সাজিদ-ওয়াজিদ

**সাজিদ-ওয়াজিদ** হলেন দুই ভাই কর্তৃক হিন্দি গানে সুরারোপিত **সাজিদ আলী** এবং **ওয়াজিদ আলী** এর সমন্বয়ে গঠিত সঙ্গীত যুগল। তারা বলিউড চলচ্চিত্রে কাজের জন্য সুপরিচিত। তারা *[[দাবাং]]* চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার, জি সিনে পুরস্কার ও স্ক্রিন পুরস্কার অর্জন করেন। তাদেরকে "ইন্টারন্যাশনাল ফিল্ম" এবং "টেলিভিশন রিসার্স সেন্টার অফ এশিয়ান অ্যাকডেমি অফ ফিল্ম অ্যান্ড টেলিভিশন" কর্তৃক আজীবন সদস্যপদ দিয়ে সম্মানিত করা হয়েছে।

## প্রাথমিক জীবন
ওস্তাদ সরাফত খাঁ এর পুত্রদ্বয় হলেন সাজিদ আলী ও ওয়াজিদ আলী।

## কর্মজীবন
সাজিদ-ওয়াজিদ ১৯৯৮ সালের সোহেল খান পরিচালিত বলিউডি চলচ্চিত্র "প্যায়ার কিয়া তো ডারনা ক্যা" তে সর্বপ্রথম সঙ্গীতায়নের কাজ করেন। ১৯৯৯ সালে সোনু নিগম এর "দিওয়ানা" এ্যালবামের "দিওয়ানা তেরা", "আন মুঝে রাত দিন", ইস কাদার প্যায়ার হ্যায়" ইত্যাদি গানে সুরারোপ করেন। একই বছরে তারা "হ্যালো ব্রাদার" ছবিতে সঙ্গীত পরিচালক হিসেবে কাজ করেন এবং "হাটা সা কি ঘাটা", "চুপ ক্যাসে কই আয়েগা", এবং "হ্যালো ব্রাদার" গানগুলি লেখেন।

এছাড়াও তারা বিভিন্ন চলচ্চিত্রে গান লিখেছেন, যেমনঃ *ক্যায়া অ্যায়হি প্যায়ার হ্যায়* (২০০২), *গুনাহ* (২০০২),*চোরি চোরি* (২০০৩), *দ্য কিলার* (২০০৬), *শাদি কারকে ফাস গায়ে ইয়ার* (২০০৬),*জানে হোগা ক্যায়া* (২০০৬) এবং *কাল কিসনে দেখা*।

এছাড়াও এই সঙ্গীত যুগল সালমান খান অভিনীত বেশ কয়েকটি চলচ্চিত্রে সঙ্গীত পরিচালনা করেছেন। যেমন: *তুমকো না ভুল পায়েঙ্গে* (২০০২), *তেরে নাম* (২০০৩), *গর্ব: প্রাইড এন্ড অনার* (২০০৪), *মুঝসে শাদি কারোগি* (২০০৪), *পার্টনার* (২০০৭), *হ্যালো* (২০০৮), *গড তুসি গ্রেট হো* (২০০৮), *ওয়ান্টেড* (২০০৯), *ম্যায় অউর মিসেস খান্না*, (২০০৯), *বীর* (২০১০), *দাবাং* (২০১০), *নো প্রবলেম* (২০১০), এবং*এক থা টাইগার* (২০১২; শুধামাত্র "মাশায়াল্লাহ")।

তারা "সা রে গা মা পা সিঙ্গিং সুপারস্টার", সা রে গা মা পা ২০১২" এর প্রশিক্ষক হিসেবে কাজ করছেন এবং আপাতবাস্তব টেলিভিশন অনুষ্ঠান "বিগ বস ৪" ও "বিগ বস ৬" এর শিরোনাম গান লিখেছেন। সাজিদ-ওয়াজিদ "আইপিএল ৪" এর থিম গান "ধুম ধুম ধুম ধাড়াক্কা" লিখেছেন। এছাড়াও ওয়াজিদ শিরোনাম গানটি গেয়েছেন।

### ওয়াজিদ এর গান সমূহ

### সাজিদ চলচ্চিত্রের তালিকা
* চলচ্চিত্রে রাধার বন্ধু হিসেবে *ওয়ান্টেড*
*চলচ্চিত্রে পুলিশ হাবিলদার হিসেবে *দাবাং ২*
* চলচ্চিত্রে কালিচরনের বন্ধু হিসেবে *কাল কিসনে দেখা*

### সাজিদ-ওয়াজিদ সংগীত পরিচালক হিসেবে

### চলচ্চিত্র ছাড়া এ্যালবাম

সাজিদ-ওয়াজিদ সঙ্গীত পরিচালক হিসেবে কিছু এ্যালবামে সঙ্গীতায়নের কাজ করেছেন:

### গীতিকার হিসেবে সাজিদ–ওয়াজিদ

### সাজিদ-ওয়াজিদ পৃষ্ঠভূমি স্কোরলেখক হিসাবে

এছাড়াও নিম্নের চলচ্চিত্রে সাজিদ-ওয়াজিদ ব্যাকগ্রাউন্ড মিউজিক হিসেবে কাজ করেছেন:

## পুরস্কার

;বিজয়ী

## মৃত্যু
ওয়াজিদ খান হৃদরোগে আক্রান্ত হয়ে ১ জুন ২০২০ সালে মৃত্যুবরণ করেন।

## তথ্যসূত্র

## বহিঃসংযোগ
* অফিসিয়াল ওয়েবসাইট
* 
* সাজিদ চলচ্চিত্রের তালিকা এবং প্রোফাইল বলিউড হাঙ্গামা থেকে

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:ভারতীয় পুরুষ সুরকার
বিষয়শ্রেণী:ভারতীয় মুসলিম
বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে আইফা পুরস্কার বিজয়ী
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
অসম উপত্যকা সাহিত্য পুরস্কার

**অসম উপত্যকা সাহিত্য পুরস্কার** অসমীয়া সাহিত্যের ওপর প্রদত্ত সর্বোচ্চ সাহিত্য পুরস্কার। সৃজনীমূলক অসমীয়া সাহিত্যে স্মরণীয় অবদানের জন্য উইলিয়ামসন মেগর এডুকেশন ট্রাস্ট এই পুরস্কার প্রদান করে থাকে।

## পুরস্কার
১৯৯০ খ্রিষ্টাব্দের ১১ ফেব্রুয়ারিতে শোণিতপুর জেলার অসাম ভ্যালি স্কুলের ভিত্তিপ্রস্তর স্থাপনের দিনের অনুষ্ঠানে উইলিয়ামসন মেগর গ্রুপ অব ইন্ডাস্ট্রিজের প্রধান বি এম খৈতান অসম উপত্যকা সাহিত্য পুরস্কার প্রদানের কথা ঘোষণা করেছিলেন। এই পুরস্কারে নগদ দুই লাখ টাকা, একটি প্রশস্তি পদক এবং একটি সম্মাননা স্মারক দেওয়া হয়। প্রখ্যাত অসমীয়া ভাস্কর ও চিত্রশিল্পী শোভা ব্ৰহ্ম এই পুরস্কারের পদকের নকশা প্রস্তুত করেন।

## অসম উপত্যকা সাহিত্য পুরস্কার বিজয়ীদের তালিকা

থাম্ব|300px|ছবি

## তথ্যসূত্র

## বহিঃসংযোগ
* Williamson Magor, Official site
* Mcleod Russel India Limited website, (tea business)

বিষয়শ্রেণী:অসমীয়া সাহিত্য পুরস্কার
বিষয়শ্রেণী:অসমের বেসামরিক পুরস্কার ও সম্মাননা
বিষয়শ্রেণী:ভারতীয় সাহিত্য পুরস্কার
বিষয়শ্রেণী:আসামের অসামরিক পুরস্কার ও সম্মাননা
বিষয়শ্রেণী:অসমীয়া সাহিত্য
ব্ক্রা-শিস-স্তোব্স-র্গ্যাল

**ব্ক্রা-শিস-স্তোব্স-র্গ্যাল ** () (১৫৫০-১৬০৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।

## জন্ম ও শিক্ষা
ব্ক্রা-শিস-স্তোব্স-র্গ্যাল ১৫৫০ খ্রিষ্টাব্দে তিব্বতের ব্যাং নামক স্থানে র্ত্সে-ল্ঙ্গা () প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল ব্যাং-ব্দাগ-নাম-ম্খা'-রিন-ছেন () এবং মাতার নাম ছিল ছোস-স্ক্যোং-'দ্জোম-ছেন ()। লেগ্স-ল্দান-র্দো-র্জে নামক দ্বিতীয় র্দো-র্জে-ব্রাগ-রিগ-'দ্জিন-ছেন-পো তাকে ম্ঙ্গা'-রিস-পান-ছেন-পে-মা-দ্বাং-র্গ্যাল নামক বিখ্যাত গ্তের-স্তোনের পুনর্জন্ম রূপে চিহ্নিত করেছিলেন এবং ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেছিলেন। ব্ক্রা-শিস-স্তোব্স-র্গ্যালের অন্যান্য উল্লেখযোগ্য শিক্ষক ছিলেন রত্নভদ্র, থুগ্স-স্রাস-ব্লো-গ্রোস-র্গ্যাল-ম্ত্শান (), দ্রেন-ম্ছোগ-দ্পাল-ল্দান-ব্লো-গ্রোস (), ঝে-দ্গোন-পা-ব্সোদ-নাম্স-র্ত্সে-মো (), রিন-ছেন-ফুন-ত্শোগ্স (), য়ান-পা-ব্লো-ব্দে (), ব্যাম্স-পা-ছোস-ক্যি-র্গ্যাল-ম্ত্শান (), য়ি-জ্লা-'ওদ-জের () প্রভৃতি। তিনি প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং () নামক একটি বৌদ্ধবিহার প্রতিষ্ঠা করেন।

## বিবাহ
তিরিশ বছর বয়সে ব্ক্রা-শিস-স্তোব্স-র্গ্যালের পরিবার মধ্য তিব্বত শাসনকারী গ্ত্সাং-পা রাজবংশের তৎকালীন রাজা কুন-স্পাংস-ল্হা-দ্বাং-র্দো-র্জের বিরাগভাজন হন এবং তাদেরকে দ্বুস অঞ্চলে নির্বাসিত করা হয়। এই সময় তারা ফ্যোং-র্গ্যাস-স্তাগ-র্ত্সে () নামক স্থানের প্রাসাদে আশ্রয় লাভ করেন। ব্ক্রা-শিস-স্তোব্স-র্গ্যাল এই প্রাসাদের কর্ত্রী য়িদ-'দ্জিন-দ্বাং-মোকে () বিবাহ করেন এবং তাদের ঙ্গাগ-গি-দ্বাং-পো নামের এক পুত্র সন্তানের জন্ম হয়, যাকে লেগ্স-ল্দান-র্দো-র্জের পরবর্তী পুনর্জন্ম রূপে চিহ্নিত করা হয়।

## গ্রন্থ আবিষ্কার
তিনি রোং-ছুং-ল্হাং-ল্হাং-ব্রাগ () নামক স্থান থেকে ত্শে-স্গ্রুব-স্কু-গ্সুম-রিগ্স-'দুস-স্কোর () নামক গ্রন্থ, ল্হো-ব্রাগ-ম্দ্জোদ-ল্ঙ্গা () নামক স্থান থেকে মা-র্গ্যুদ-স্ন্যিং-পো-দোন-গ্সুম () নামক গ্রন্থ এবং ব্সাম-য়াস বৌদ্ধবিহার থেকে ম্যোং-গ্রোল-পে-মা-রা-গা () নামক গ্রন্থ আবিষ্কার করেন।

## রচনা ও নির্মাণ
ব্ক্রা-শিস-স্তোব্স-র্গ্যাল প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং () নামক একটি বৌদ্ধবিহার প্রতিষ্ঠা করেন। এছাড়াও তিনি রিগ-'দ্জিন-গ্রুব-পা'ই-দ্বাং-ফ্যুগ-ছেন-পো-পে-মা-'ব্যুং-গ্নাস-ক্যি-র্নাম-পার-থার-পা-ঙ্গো-ম্ত্শার-ফুন-সুম-ত্শোগ্স-পা'ই-র্গ্যা-ম্ত্শো () নামক পদ্মসম্ভবের জীবনী রচনা করেন।

## তথ্যসূত্র

বিষয়শ্রেণী:গ্তের-স্তোন
বিষয়শ্রেণী:১৫৫০-এ জন্ম
বিষয়শ্রেণী:১৬০৩-এ মৃত্যু
ইজরাইল এপস্টাইন

[থাম্ব|Israel Epstein, 1936/1937, [Yan'an, then capital of Chinese Soviet Republic]]
**ইজরাইল এপস্টাইন** (২০ এপ্রিল, ১৯১৫ – ২৬ মে ২০০৫) ; Russian: Израиль Эпштейн) ছিলেন একজন চীনা সাংবাদিক ও লেখক। তিনি ছিলেন অল্প কয়েকজন বিদেশে-জন্ম নেয়া চীনা নাগরিকদের একজন যিনি চীনের কমিউনিস্ট পার্টির সদস্য। তার জীবনের প্রথম বছরগুলো চিনে কাটে। দ্বিতীয় বিশ্বযুদ্ধের আগে, যুদ্ধ চলাকালে এবং যুদ্ধ শেষে সাংবাদিক ও লেখক হিসেবে চিনে এবং মার্কিন যুক্তরাষ্ট্রে কাজ করেন। ১৯৫১ সালে চিনে ফিরে যাওয়ার পর থেকে সেখানে ইংরেজি ভাষায় প্রকাশনার কাজে জড়িত ছিলেন।

## প্রকাশিত রচনা
* *গণযুদ্ধ*, *The People's War. [An Account of the War in China to the Fall of Hankow]*, V. Gollancz, 1939, 384 p.
* *I Visit Yenan: Eye Witness Account of the Communist-led Liberated Areas in North-West China*, People's Publishing House [Bombay], 1945, 94 pp.
* *Notes on Labor Problems in Nationalist China*, Garland Pub., 1980, 159 pp.
* *আমার চীনা চোখ: একজন ইহুদি ও একজন সাংবাদিকের স্মৃতিচারণ*, *My China Eye: Memoirs of a Jew and a Journalist*, Long River Press, 2005, 358 pp.
* *ইতিহাস ভোলা উচিত নয়*, *History Should Not be Forgotten*, 五洲传播出版社, 2005, 286 pp.
 
### ইংরেজিতে প্রথম প্রকাশিত
* *চীনে অসমাপ্ত বিপ্লব*, *The Unfinished Revolution in China*, Little Brown and Company (1947), hardcover, 442 pp.

### চীনা ভাষায় প্রকাশিত, ইংরেজিতে অনূদিত
* *আফিম যুদ্ধ থেকে মুক্তি*, *From Opium War to Liberation*, New World Press (Beijing, 1956), hardcover, 146 pp.
* *পরিবর্তিত তিব্বত*, *Tibet Transformed*, New World Press (Beijing, 1983), trade paperback, 563 pp, 
* *বিশ্ব ইতিহাসে নারী:সুং চিং লিং*, *Woman in World History: Soong Ching Ling*, New World Press (Beijing, 1993), hardcover, 

## তথ্যসূত্র

* Adapted from the Wikinfo article "Israel Epstein" 2 June 2005

## উৎসসমূহ ও বহিঃসংযোগ
* New York Times Obituary by Douglas Martin
* Obituary People's Daily Online
* Retrospective, ''China Today''
* Biography by ''China Tibet Information Center''
* Xinhua Newsitem on funeral
* Views of a life in China, ''China.org.cn''

বিষয়শ্রেণী:১৯১৫-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:পোলীয় ইহুদি
বিষয়শ্রেণী:ওয়ারশের ব্যক্তি
বিষয়শ্রেণী:চীনের কমিউনিস্ট পার্টির রাজনীতিবিদ
বিষয়শ্রেণী:চীনের নাগরিকীকৃত নাগরিক
আর্স পোয়েটিকা

**আর্স পোয়েটিকা** যার আভিধানিক অর্থ "কাব্যের শিল্পকলা" চিঠির আকারে ছন্দে লেখা একটি ক্ষুদ্র পুস্তিকা যার রচয়িতা প্রাচীন রোমান কবি Quintus Horatius Flaccus, ইনি **হোরেস** নামেই সদাপরিচিত। হোরেসের জন্ম খ্রিস্টপূর্ব ৬৫ অব্দে এবং তিনি বেঁচে ছিলেন খ্রিস্টপূর্ব ৮ অব্দ পর্যন্ত। ধারণা করা হয় *আর্স পোয়েটিকা* জীবনের শেষ চার বছরে লেখা, খ্রিস্টপূর্ব ১২ থেকে ৮ অব্দের মধ্যে। ইয়োরিপয় কবিদের ওপর হোরেসের এই বইটির প্রভাব হয়েছিল সুগভীর।

থাম্ব|কুইন্টাস হোরাতিয়াস ফ্ল্যাক্কাস।
আর্স পোয়েটিকা'র আদি নাম **ইপিসতুলা আ' পীযোনেস** (Epistula ad Pisones)। আরো যে নামে এটি এক কালে পরিচিতি লাভ করেছিল তা হলো **লিবের দ্যে আর্ত পোয়েতিকা** (Liber de Arts Poetica)।, তবে "আর্স পোয়েটিকা" নামেই এটি সচারচর অভিহিত। পত্রকাব্যের (Epistle) আকারে ষটপদী ছন্দে লিখিত 'আর্স পোয়েটিকা'র পঙ্‌ক্তি সংখ্যা ৪৬৭।,

কাব্যধর্মী হলেও 'আর্স পোয়েটিকা' প্রকৃতপক্ষে কাব্যতত্ত্ব। কোন শৈলী অবলম্বন করে কাব্য এবং নাটক লেখা উচিত এই পত্রকাব্যে হোরেস তা বর্ণনা করেছেন। হোরেস তার কাব্যাদর্শে প্রাচীন গ্রিস এবং রোমান ধারার অনুসরণ করেছেন। কাব্যের ক্ষেত্রে তিনি বিষয় সঙ্গতির ওপর বিশেষ গুরুত্বারোপ করেছেন: কাব্য আদি-মধ্য-অন্ত এই তিনটি পর্বে বিভক্ত থাকবে কিন্তু এগুলি ঐক্যবদ্ধ ও সামঞ্জস্যপূর্ণ হতে হবে। তিনি কার্যত অ্যারিস্তোতলের কাব্যতত্ত্ব ব্যাখ্যা করেছেন।

## তথ্যসূত্র

## বহিঃসংযোগ
* গুগল্‌ বুকস
* ইংরেজি অনুবাদে পূর্ণাঙ্গ কাব্য: খণ্ড-১
* ইংরেজি অনুবাদে পূর্ণাঙ্গ কাব্য: খণ্ড-২
* ইংরেজি অনুবাদে পূর্ণাঙ্গ কাব্য: খণ্ড-৩

বিষয়শ্রেণী:কাব্য
বিষয়শ্রেণী:গ্রন্থ
বিষয়শ্রেণী:প্রাচীন গ্রন্থ
বিষয়শ্রেণী:সাহিত্যিক ধারণা
বিষয়শ্রেণী:খ্রিস্টপূর্ব ১ম শতাব্দীর লাতিন ভাষার বই
আলতাফ রাজা

**আলতাফ রাজা** হলেন একজন ভারতীয় কাওয়ালী শিল্পী। তার কণ্ঠের প্রশিক্ষণ গ্রহণের পর থেকে তিনি বিভিন্ন প্রতিযোগিতায় পুরস্কার জেতা শুরু করেন। ১৯৯৩ সালে আলতাফ "তুম থে থেহরে পরদেশী" নামক আত্মপ্রকাশকারী এ্যালবামের মাধ্যমে সঙ্গীত শিল্পী হিসেবে স্বীকৃতি অর্জন করেন। তারপর থেকে তিনি প্রায় ৭টি এ্যালবাম মুক্তি দিয়েছেন।

## প্রাথমিক জীবন
আলতাফ রাজা ১৯৬০ সালে ভারতের নাগপুর জন্মগ্রহণ করেন এবং ১৮ বছর বয়স থেকে বাদ্যযন্ত্র প্রশিক্ষণ নেওয়া শুরু করেন।

## কর্মজীবন
এছাড়া তার সঙ্গীত কর্মজীবনের পাশাপাশি কয়েক বলিউড চলচ্চিত্রে অভিনয় করেছেন: যেমন শপথ (১৯৯৭) যমরাজ (১৯৯৮), মাদার (১৯৯৯), গনচক্কর (২০১৩)।

## এ্যালবামসমূহ
# তুম তো থেহরে পরদেশী (১৯৯৭)
# আক জি রাত না জা পরদেশী
# শপথ
# যমরাজ
# তিরছি তপিয়ালে
# কিমাত
# মুঝে আপনা বানা লো
# দো দিল হারে
# দিল কে তুকদে হাজার হুয়ে
# দিল কা হাল সুনে দিওয়ালা
# কোম্পানী
# তাজা হাওয়া লেতে হ্যায়
# কই পাথ্থার সে না মারে
# আওয়ারা হাওয়া কা ঝনকা হু
# পেহলে তো কাভি গুন থা
# আলতাফ ও আদনা এক সাথ (২০০১)
# ঘনচক্কর (২০১৩)
# খিলনা কান কার (২০০৩)
# এক দার্দ সাভি কো হোতে হ্যায় (২০০৩)
# মার্কেট (২০০৩)
# দুকান (২০০৪)
# তেরে ইশক নে মালামাল কিয়া (২০০৬)
# হারজি (২০০৬)
# আসকন কি বারাত

## চলচ্চিত্র প্লেব্যাক গায়ক হিসেবে
# ঝলু রাম - ঘনচক্কর (২০১৩)
# মধুলাল: কিপ ওয়াকিঙ্গ (২০১০)
# তনপুর কা সুপারহিরো (২০১০)
# মার্কেট (২০০৩)
# কোম্পানী (২০০২)
# বেনাম (১৯৯৯)
# মাদার (১৯৯৯)
# পরদেশী বাবু (১৯৯৮)
# কিমাত: দে আর ব্যাক (১৯৯৮)
# তিরছি টপিওয়ালী (১৯৮)
# হরজই (২০০৭)
# চন্দাল (১৯৯৮)

## চলচ্চিত্রে সুরকার হিসেবে
# দুকান: পিলা হাউজ (২০০৪)
# মার্কেট (২০০৩)

## তথ্যসূত্র

## বহিঃসংযোগ
* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:১৯৬৭-এ জন্ম
বিষয়শ্রেণী:মহারাষ্ট্রের সঙ্গীতশিল্পী
শাহজাদা বারবক

**শাহজাদা বারবক** বঙ্গে হাবশি রাজবংশের প্রতিষ্ঠাতা ছিলেন। তিনি জালালউদ্দিন ফাতেহ শাহ-এর রাজত্বে তার প্রাসাদরক্ষী বাহিনীর অধিনায়ক ছিলেন।

## ইতিহাস
ইলিয়াস বংশের শাসক জালালউদ্দিন ফাতেহ শাহ-এর রাজত্বে ইথিওপীয়রা (হাবশি) রাজসভায় গুরুত্বপূর্ণ স্থান অধিকার করেন। জালালউদ্দিন তার অধিকার পুনরুদ্ধারে সচেষ্ট হন। কিন্তু প্রাসাদরক্ষীদের সর্বাধিনায়ক বারবক তার বিরুদ্ধে ষড়যন্ত্রে লিপ্ত হন। অনতিবিলম্বে জালালউদ্দিনকে হত্যা করা হয়। শাহজাদা বারবক ক্ষমতা দখল করেন এবং *সুলতান শাহজাদা* নাম নিয়ে ১৪৮৭ খ্রীষ্টাব্দে সিংহাসনে বসেন। কিন্তু বারবকের রাজত্ব ছিল অতি ক্ষণস্থায়ী। অভিষেকের বছরেই সাইফউদ্দিন ফিরোজ শাহ নামক ইলিয়াস বংশের একজন ভূতপূর্ব সেনাপতি তাকে হত্যা করেন। সাইফউদ্দিন নিজেও জাতিগতভাবে হাবশি ছিলেন।

## তথ্যসূত্র

বিষয়শ্রেণী:হাবশি রাজবংশ
বিষয়শ্রেণী:বাংলার ইতিহাস
বিষয়শ্রেণী:১৪৮৭-এ মৃত্যু
বিষয়শ্রেণী:১৫শ শতাব্দীর ভারতীয় রাজশাসক
বান্দা, পুরুলিয়া

**বান্দা** ভারতের পশ্চিমবঙ্গ রাজ্যের পুরুলিয়া জেলার রঘুনাথপুর শহর থেকে প্রায় পনেরো কিলোমিটার দূরে অবস্থিত একটি প্রত্নস্থল।

## বান্দার দেউল
এই স্থানে একটি ১৪ফুট X ১৪ ফুট X ৭২ ফুট আয়তনের বর্গক্ষেত্রাকার রেখদেউল বর্তমান। দেউলের নিম্নতলের চত্বর আনুমানিক দেড়শ ফুট চওড়া ও আড়াইশো ফুট লম্বা। চত্বরের পূর্ব দিকে পাথর দিয়ে বাঁধানো সিঁড়ি ও উত্তরদিকে পাথরের স্তম্ভ হেলানো অবস্থায় বর্তমান। দেউলের সামনের দিকে আঙ্গিনায় আনুমানিক কুড়ি ফুটের একটি মন্ডপ রয়েছে, যার সামনের দিকে পাথরের স্তম্ভ বর্তমান। দেউলের পশ্চিম প্রান্তে আনুমানিক চার ফুট চওড়া আঙ্গিনার প্রবেশ পথ রয়েছে। উত্তরদিকে মূল দেউলের প্রবেশ পথ রয়েছে। দেউলের বেরিয়ে থাকা পাথরের রঙ খয়েরি ও ভেতরের সমান্তরাল পাথর বাদামী ধূসর বর্ণের। দেউলের পূর্ব দেওয়ালে পশ্চিমদিকে মুখ করে আনুমানিক দেড় ফুট উচ্চতার একটি পূর্ণাঙ্গ মকর মূর্তি বর্তমান এবং উপরের দিকে লতা, পাতা, ফুল ও একটি পাখির চিত্র বর্তমান। দেউলের তিন দেওয়ালে তিন ফুট চার ইঞ্চি দৈর্ঘ্যের ও দুই ফুট প্রস্থের তিনটি কুলুঙ্গী বর্তমান। মন্দিরের চূড়ায় একটি শতদল পদ্মের ভাস্কর্য বর্তমান। দেউলের তিন ফুট প্রস্থ ও সাড়ে ছয় ফুট উচ্চতার প্রবেশ পথ বর্তমান। দেউলকক্ষের ভেতরে পূর্ব ও পশ্চিম দেওয়াল ঘেঁষে সাড়ে ছয় ফুট দৈর্ঘ্যের, তিন ফুট প্রস্থের ও আড়াই ফুট উচ্চতার একটি বেদীমূল বর্তমান। গর্ভগৃহের প্রবেশ দ্বারের মাপ চৌদ্দ ইঞ্চি দৈর্ঘ্য ও তেরো ইঞ্চি প্রস্থ।

## তথ্যসূত্র

বিষয়শ্রেণী:পুরুলিয়া জেলার প্রত্নস্থল
রাজনোয়াগড়

**রাজনোয়াগড়** ভারতের পশ্চিমবঙ্গ রাজ্যের পুরুলিয়া জেলার কেন্দা থানার অন্তর্গত একটি প্রত্নস্থল।

## মূর্তি
রাজনোয়াগড়ে তিন ফুট উচ্চতার একটি ক্ষয়ে যাওয়া জৈন তীর্থঙ্কর মূর্তি পাওয়া গেছে। মূর্তির ওপরে মালা হাতে উড়ন্ত গন্ধর্ব ও গন্ধর্বীর মূর্তি ও নিচে দুই চামরধারী বর্তমান। দুইপাশে চার জন তীর্থঙ্করের মূর্তি খোদিত। মূর্তিটি নবম বা দশম শতাব্দীর বলে অনুমান করা হয়।

## তথ্যসূত্র

বিষয়শ্রেণী:পুরুলিয়া জেলার প্রত্নস্থল
ঝুমুর গান

**ঝুমুর গান** ভারতের পশ্চিমবঙ্গ, ঝাড়খণ্ড ও উড়িষ্যা রাজ্যের বিস্তীর্ণ অঞ্চলে প্রচলিত লোকগীতি বিশেষ।

## অঞ্চল
ঝুমুর গান ভারতের পশ্চিমবঙ্গ রাজ্যের পুরুলিয়া, বাঁকুড়া, বীরভূম, পূর্ব মেদিনীপুর ও পশ্চিম মেদিনীপুর জেলা; ঝাড়খণ্ড রাজ্যের সাঁওতাল পরগণা, সিংভূম, রাঁচি, হাজারিবাগ, পালামৌ, গিরিডি, ধানবাদ ও বোকারো জেলা এবং উড়িষ্যা রাজ্যের ময়ূরভঞ্জ, সুন্দরগড়, কেঁওনঝাড় ও সম্বলপুর জেলা ইত্যাদি এক বিস্তীর্ণ এলাকায় প্রচলিত।

## প্রাচীনত্ব
ঝুমুর গানের প্রাচীনত্ব সম্বন্ধে খুব একটা তথ্য পাওয়া যায় না, তবে সাহিত্যরত্ন হরেকৃষ্ণ মুখোপাধ্যায়ের মতে এই গান প্রায় হাজার বছর ধরে চলে আসছে। তার মতে ঝুমুরের সঙ্গে কীর্তন মিশে পরবর্তীকালে যাত্রার উদ্ভব ঘটেছে। সুভাষ মুখোপাধ্যায় তার *পশ্চিম সীমান্তবঙ্গের লোকগীতি* গ্রন্থে উল্লেখ করেছেন যে মধ্যযুগে ঝুমুর শব্দের প্রচলন ছিল। মধ্যযুগের পদকল্পতরু গ্রন্থের একটি পদে লেখা রয়েছে, 'যুবতী যুথ শত গায়ত ঝুমরী'। বিদ্যাপতি তার পদাবলীতে লিখেছেন, 'গওই সহি লোরি ঝুমরি সঅন - আরাধনে যাঞা'। গোবিন্দদাসের পদেও পাওয়া যায়, 'মদনমোহন হরি মাতল মনসিজ যুবতী যুথ গাওত ঝুমরী।'

## ইতিহাস
পূর্বে ঝুমুর গানগুলি মুখে মুখে রচিত হত, দাঁড় নাচের গান হিসেবে ব্যবহৃত হত এবং কোন ভণিতা বা পদকর্তার উল্লেখ থাকতো না। কিন্তু চৈতন্য পরবর্তী যুগে ভণিতাযুক্ত ঝুমুরের সূচনা হয় এবং ধীরে ধীরে নৃত্যে মহিলাদের অংশগ্রহণ নিষিদ্ধ হলে পুরুষদের মহিলা সেজে দাঁড় নাচে অংশগ্রহণের প্রচলন শুরু হয়। এই সময় ঝুমুর গানের ওপর ভিত্তি করে শাস্ত্রীয় সঙ্গীত ও কীর্তনের সুরে নাচনী নাচ ও দরবারী ঝুমুরের প্রচলন হয়। এই সময়ের ঝুমুরে পুরাণকাহিনি, সহজিয়া বাউলতত্ত্ব এবং রাধা কৃষ্ণের প্রেম বিষয়ক বৈষ্ণব ভক্তিতত্ত্ব স্থান পায়।ভারতের স্বাধীনতা পরবর্তী ঝুমুর গান বিভিন্ন সামাজিক ও রাজনৈতিক সমস্যার ওপর রচিত হওয়া শুরু হয়।

## বৈশিষ্ট্য
নৃত্য, গীত ও বাদ্য সহযোগে ঝুমুর গাওয়া হলেও এতে গীতের প্রাধান্য থাকে। গানের সুর উচ্চগ্রাম থেক নিম্নগ্রামে অবরোহণ করা হয়, যা ঝুমুরের অন্যতম প্রধান বৈশিষ্ট্য। তালকে অগ্রাহ্য করে মাত্রা অনুসরণ করে সুর দেওয়া হয়। সম থেকে শুরু না করে খালি থেকে গান শুরু করা হয়। সাধারণতঃ সমঝদারের আসর ও নাচের আসর এই দুই জায়গায় ঝুমুর গাওয়া হয়। সমঝদারের আসরে বৈঠকী, ছুট ও পালাবদ্ধ ঝুমুর গাওয়া হয়। বৈঠকী ঝুমুরে গায়ক একজন, কোন নাচ থাকে না এবং বাদ্য হিসেবে ব্যবহৃত হয় হারমোনিয়াম ও পাখোয়াজ। ছুট ঝুমুর নাচ, গান, বাজনা সহযোগে একটি পূর্ণাঙ্গ ঝুমুর। পালা ঝুমুর একটি বিষয়কে কেন্দ্র করে গাওয়া হয়। নাচের আসরে নাচ, গান, বাজনা সহযোগে একটি পূর্ণাঙ্গ ঝুমুর গাওয়া হয়। এই আসরে রসক্যা বা রসিক সহযোগে নাচনী নাচ হয়ে থাকে। ঝুমুরকে কেন্দ্র করে বেশ কিছু সুর ও তালের প্রচলন হয়েছিল, যার মধ্যে অধিকাংশের অস্তিত্ব বর্তমানে নেই। তবে ডহরওয়া, পতরতুলা, বেঁগাড়ি, পাটিয়ামেধা, রিঁঝামাঠা, ঝুমরা, ঝুমটা, একডাঁড়িয়া, গোলোয়ারি, নাগপুরিয়া, তামাড়িয়া, শিখারিয়া, পাঁচপরগণিয়া, মুদিআরি প্রভৃতি সুরের অস্তিত্ব বর্তমানে রয়েছে।

## বিভক্তি
বিষয়বস্তু ও রচনার বৈশিষ্ট্য অনুসারে ঝুমুর গানকে নানা ভাগে বিভক্ত করা হয়।

## পাদটীকা


## তথ্যসূত্র

## বহিঃসংযোগ

বিষয়শ্রেণী:সঙ্গীত
বিষয়শ্রেণী:লোকসঙ্গীত
বিষয়শ্রেণী:ওড়িশার সংস্কৃতি
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:ঝাড়খণ্ডের সংস্কৃতি
বিষয়শ্রেণী:ভারতের ধ্রুপদী নৃত্য
বিষয়শ্রেণী:ভারতীয় লোকনৃত্য
বিষয়শ্রেণী:ভারতের নৃত্য
বিষয়শ্রেণী:ঝাড়খণ্ডের লোকনৃত্য
বিষয়শ্রেণী:নাগপুরি সংস্কৃতি
বিষয়শ্রেণী:ছত্তিশগড়ের লোকনৃত্য
বিষয়শ্রেণী:ওড়িশার লোকনৃত্য
বিষয়শ্রেণী:বৃত্তীয় নৃত্য
বিষয়শ্রেণী:অসমের লোকনৃত্য
বিষয়শ্রেণী:পশ্চিমবঙ্গের লোকনৃত্য
রহমান (ভারতীয় অভিনেতা)

**রহমান** (জন্মঃ **রশিন রহমান** ২৩ মে আবুধাবি, সংযুক্ত আরব আমিরাত) হলেন একজন ভারতীয় চলচ্চিত্রাভিনেতা যিনি প্রধাণত মালায়ালাম, তামিল এবং তেলুগু চলচ্চিত্রে অভিনয় করে থাকেন। তিনি ১৯৮৩ সালের মালায়ালাম চলচ্চিত্র "কদেভাইড" অভিনয়ের মাধ্যমে চলচ্চিত্রে শিল্পে আগমন করেন এবং ১৫০টির বেশি চলচ্চিত্রে অভিনয় করেছেন। তিনি ১৯৮০ দশকের মালায়ালাম সিনেমার জগতে জনপ্রিয় একজন চলচ্চিত্র তারকা ছিলেন এবং ১৯৯০ এর দশকে তামিল এবং তেলুগু চলচ্চিতে প্রবেশ করেন। তিনি ২০০৪ সাল থেকে পুনরায় মালায়ালাম চলচ্চিত্রে ফিরে আসেন এবং ২০০০ সাল থেকে তামিল ও তেলুগু চলচ্চিত্রে সহ-তারকা হিসেবে কাজ করছেন।

## প্রাথমিক জীবন
রহমানের স্থানীয় জায়গা হল নিলাম্বুর, মালাপ্পুরাম জেলা, কেরালা। রহমান বেঙ্গালুুরুর বাল্ডউইন বয়েজ হাই স্কুল, আবুধাবি এর "সেন্ট জোসেফ আবুধাবি,উটি এর "রেক্স হায়ার সেকেন্ডারী স্কুল", এবং নিলাম্বুর এর "ম.ই.এস মাম্পাড কলেজ" পড়াশোনা করেন।

## ব্যক্তিগত জীবন
তিনি মেহেরুন্নেছার সাথে বিবাহ বন্ধনে আবন্ধ হন। এই দম্পতির ২টি সন্তান রয়েছে; একজন হলেন রুসদা ও অপরজন আলিশা। এ. আর. রহমান রহমানের স্ত্রীর বড় বোন সায়রা বানুকে বিয়ে করেন।

## মুক্তির অপেক্ষায় থাকা চলচ্চিত্র
রহমানের আসন্ন চলচ্চিত্রের মধ্যে রয়েছে, "লিভেন্দার", কুক্কু সুরিন্দরম পরিচালিত "ইন্তে সত্যানওয়েসেনা পারিকসাঙ্গাল" এবং জাতীয় চলচ্চিত্র পুরষ্কারপ্রাপ্ত পরিচালক বেনু নায়ারের "ব্লু"।

তার তামিল ছবির মধ্যে রয়েছে "ইন্নামো নাদাক্কুথু"।

## চলচ্চিত্রের তালিকা

### মালায়ালম চলচ্চিত্র

### অপ্রকাশিত ছায়াছবি
* *পরান্নুয়ারান*, কব্বার রুবুধার (১৯৮৫) পরিচালিত
* *মিঝিয়োরাগাললিল*, সসি মোহন (১৯৮৫) পরিচালিত
* *চডয়াম* (*প্রশ্ন*), জি. সি. বিজয়ন পরিচালিত, সাথে মোহনলাল (১৯৮৯)
* *পধাভি*, আই. ভি. সসি পরিচালিত; বিক্রম (১৯৯২) সাথে

### মালায়ালম ডাবেড ছায়াছবি
* *প্রিয়ামভাধাক্করু প্রাণয়া গীথাম* (১৯৮৬) রো ডাবেড তামিল সিনেমা "নিলভ মালারে"
* *আরত্থা ভানধাম* (১৯৮৬) হিরো ডাব তামিল সিনেমা *কান্নায়ি কানিয়ুমিদায়ি*

### অতিথি ভূমিকা
* *আয়িরাম কানুঘাল* (১৯৮৬) মাম্মূত্তী এর সাথে
* *বিরুধে ওরু ভারিয়া* (২০০৮) জয়রাম এর সাথে

### তামিল ছায়াছবি

### তেলুগু ছায়াছবি

## টেলিভিশন ধারাবাহিক
কাধাল পাগদাই - তামিল টিভি - কে. বলচন্দ্র

## তথ্যসূত্র

## বহিঃসংযোগ
* Official website 
* 
* http://en.msidb.org/displayProfile.php?category=actors&artist=Rahman&limit=66 
* Manorama interview

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:১৯৬৭-এ জন্ম
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মালয়ালী ব্যক্তি
বিষয়শ্রেণী:কেরলের অভিনেতা
বিল্ডমুসেট

**বিল্ডমুসেট** (; বাংলা অর্থ: ছবি জাদুঘর) উমিয়া, উত্তর সুইডেনে অবস্থিত একটি সমসাময়িক শিল্প জাদুঘর।

## ইতিহাস
উমিয়া বিশ্ববিদ্যালয় দ্বারা ১৯৮১ সালে প্রতিষ্ঠিত হয় এই জাদুঘর এবং এখানে সুইডীয় ও আন্তর্জাতিক সমসাময়িক শিল্প, চাক্ষুষ সংস্কৃতি, নকশা এবং স্থাপত্য প্রভৃতির প্রদর্শন করা হয়। প্রদর্শনী প্রোগ্রামের সাথে এটি বক্তৃতা, স্ক্রীনিং, কনসার্ট, প্রদর্শনী এবং কর্মশালার আয়োজন করে। ২০১২ সালের বসন্তে, জাদুঘর উমিয়া আর্টস ক্যাম্পাস নেভিগেশন নতুন প্রাঙ্গনে সেগুলোকে স্থানান্তর করে। নতুন বিল্ডমুসেট যা একটি সাত তলা বিল্ডিং (স্থপতি: হেনিং লারসেন স্থপতি), মে ১৯, ২০১২ থেকে জনসাধারণের জন্য উন্মুক্ত করে দেয়া হয়।

thumbnail|অভ্যন্তর
ভবনের বহির্দিক এলোমেলোভাবে ব্যবধানে জানালা মধ্যে আবৃত এবং সম্মুখীন একজাতীয় হালকা পদার্থে তৈরি যা সময় অতিক্রান্ত হওয়ার সাথে সাথে ধূসর বর্ণ ধারণ করবে। ভবনটির অভ্যন্তরদিক জানালার শ্বেত দ্বারা সজ্জিত এবং উক্ত দিক উরে নদীতীরের দিকে মুখ করে থাকে।

## স্বীকৃতি
বিল্ডমুসেট ইউরোপীয় জাদুঘর ফোরাম কর্তৃক নভেম্বর, ২০১৩ সালে ইউরোপের তিনটি জাদুঘরের মধ্যে একটি হিসেবে মনোনীত হয়। ইউরোপ মিউজিয়াম প্রাইজ কাউন্সিল তিনটি জাদুঘরের একটির স্বীকৃতি পায়।

## গ্যামলিয়া-এ বিল্ডমুসেট
১৯৮১-২০১১ সালের দিকে বিল্ডমুসেট গ্যামলিয়ার একটি নব-নির্মিত ভবনে অবস্থিত ছিল যা ভ্যাস্টারবটেন জাদুঘরের নিকটে। ১৯৯৪ সালে বিল্ডমুসেটকে ছয়টি প্রদর্শনীর হলে পাঠানো হয় এবং মোট ১,২০০ বর্গমিটার স্থান লাভ করে।
## তথ্যসূত্র

## বহিঃসংযোগ
*

বিষয়শ্রেণী:সুইডেনের শিল্প জাদুঘর ও গ্যালারী
বিষয়শ্রেণী:সুইডেনের বিশ্ববিদ্যালয় জাদুঘর
বিষয়শ্রেণী:ভ্যাস্টারবটেন প্রদেশের জাদুঘর
বিষয়শ্রেণী:উমিয়া
আজিম প্রেমজী

**আজিম হাশিম প্রেমজী** (জন্মঃ ২৪ জুলাই ১৯৪৫) হলেন একজন ভারতীয় বিশিষ্ট শিল্পপতি এবং লোকহিতৈষী ব্যক্তি। এছাড়াও তিনি উইপ্রো :en:Wipro লিমিটেডের সভাপতির দায়িত্ব পালন করছেন। সফটওয়্যার শিল্পে ভারতীয় নেতাদের অন্যতম একজন হিসাবে বৈচিত্রতা এবং উত্থান বৃদ্ধির মধ্যে দিয়ে বিগত চার দশক ধরে কোম্পানী পথনির্দেশক হিসেবে কাজ করছেন। ২০০০ সালে তিনি এশিয়াউইক কর্তৃক বিশ্বের ২০ জন সবচেয়ে প্রভাবশালী পুরুষ এর ভোট পেয়েছিলেন। তিনি দু'বার টাইম ম্যাগাজিন কর্তৃক ১০০ জন সবচেয়ে প্রভাবশালী মানুষের তালিকায় অন্তুভূক্ত হয়েছিলেন; যাতে করে প্রথমবার ২০০৪ সালে এবং দ্বিতীয়বার ২০১১ সালে নির্বাচিত হন। প্রেমজীর উইপ্রোতে ৭৫% শতাংশ মালিকানা রয়েছে এবং এছাড়াও তিনি একটি প্রাইভেট ইকুইটি ফান্ড প্রেমজিউনভেস্ট এর মালিক। যেটি তার ব্যক্তিগত পোর্টফোলিও থেকে মার্কিন ডলার $ ১ বিলিয়ন বিনিময়ে পরিচালিত হয়ে থাকে।

## কর্মজীবন
১৯৬৭ সালে তার পিতার মৃত্যুর সংবাদ পাওয়ার পরে মাত্র ২১ বছর বয়সে তিনি স্ট্যানফোর্ড বিশ্ববিদ্যালয় থেকে বাড়ি ফিরে আসেন। যেখানে তিনি প্রকৌশল বিষয়ে অধ্যয়নরত ছিলেন।

## ব্যক্তিগত জীবন
আজিম ভারতের মুম্বাই শহরে জন্মগ্রহণ করেন। তিনি ব্রিটিশ ভারতের গুজরাটের একটি পার্শী সম্ভ্রান্ত পরিবারের অন্যতম অংশ ছিলেন। তার পিতামহ একজন সুপরিচিত ব্যবসায়ী ছিলেন এবং তিনি মায়ানমার এর চাউল রাজা নামে পরিচিত ছিলেন। বিভক্তির পরে জিন্নাহ পাকিস্তান আসতে তার পিতামহ আমন্ত্রণ জানানো হলে তিনি তা প্রত্যাখান করেন এবং ভারতে থাকার সিদ্ধান্ত গ্রহণ করেন।

## বৈভব ও প্রতিপত্তি
ফোর্বস এর ২০১৮ প্রতিবেদন অনুযায়ী তিনি বর্তমানে ভারতের তৃতীয় ধনবান ব্যক্তি এবং বিশ্বের ৫৮তম ধনী ।

২০১৯ সালে ফোর্বসের বিশ্বজোড়া কোটিপতি তালিকায় ৩৬তম তিনি । তার সম্পত্তির পরিমাণ ২২.৬ বিলিয়ন মার্কিন ডলার।

## মানবপ্রীতি
### আজিম প্রেমজী ফাউন্ডেশন ও বিশ্ববিদ্যালয়
২০০১ সালে তিনি একটি অলাভজনক প্রতিষ্ঠান হিসেবে আজিম প্র্রেমজী ফাউন্ডেশন প্রতিষ্ঠা করেন।

## আরও দেখুন
* ফোর্বসের বিলিয়নিয়ারের তালিকা

## তথ্যসূত্র

## বহিঃসংযোগ

* Profile at Wipro
* 
* 
* Profile at Forbes
* 
* 
* Azim Premji collected news and commentary at *[[The Times of India]]*
* 
* 

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় শিল্পপতি
বিষয়শ্রেণী:ভারতীয় মুসলিম
বিষয়শ্রেণী:ভারতীয় জনহিতৈষী
বিষয়শ্রেণী:গুজরাতি ব্যক্তি
বিষয়শ্রেণী:২১শ শতাব্দীর জনহিতৈষী
বিষয়শ্রেণী:২১শ শতাব্দীর ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:ভারতীয় শতকোটিপতি
বিষয়শ্রেণী:ভারতীয় কোম্পানি প্রতিষ্ঠাতা
বিষয়শ্রেণী:মুম্বইয়ের ব্যবসায়ী
বিষয়শ্রেণী:বাণিজ্য ও শিল্পে পদ্মভূষণ প্রাপক
বিষয়শ্রেণী:বাণিজ্য ও শিল্পে পদ্মবিভূষণ প্রাপক
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:ভারতীয় উদ্যোগী পুঁজিপতি
বিষয়শ্রেণী:২১শ শতাব্দীর ভারতীয় জনহিতৈষী
১৯৯৯ ক্রিকেট বিশ্বকাপ ফাইনাল

**১৯৯৯ ক্রিকেট বিশ্বকাপ ফাইনাল** খেলাটি আইসিসি’র পরিচালনায় লন্ডনের লর্ড’স ক্রিকেট গ্রাউন্ডে ২০ জুন, ১৯৯৯ তারিখে অনুষ্ঠিত হয়। এরফলে চতুর্থবারের মতো লর্ড’স ফাইনাল খেলা আয়োজনের গৌরব লাভ করে। এর পূর্বে ১৯৭৫, ১৯৭৯ ও ১৯৮৩ সালের ফাইনাল খেলা এখানে অনুষ্ঠিত হয়েছিল। স্টিভ ওয়াহ’র নেতৃত্বাধীন অস্ট্রেলিয়া ক্রিকেট দল একচেটিয়া ফাইনালে ৮ উইকেটের বিশাল ব্যবধানে শীর্ষস্থানীয় পাকিস্তান দলকে পরাভূত করে দ্বিতীয়বারের মতো বিশ্বকাপ ক্রিকেট প্রতিযোগিতার শিরোপা লাভ করে। এ প্রতিযোগিতায় জয়ের মাধ্যমে অস্ট্রেলিয়া দল বিশ্বকাপে তাদের একযুগের আধিপত্যবাদের সূচনা ঘটে। তারকা খেলোয়াড় শেন ওয়ার্ন বোলিংয়ে অনন্য সাধারণ ক্রীড়াশৈলী প্রদর্শনের মাধ্যমে ম্যান অব দ্য ম্যাচের পুরস্কার লাভ করেন। ম্যান অব দ্য সিরিজ নির্বাচিত হন দক্ষিণ আফ্রিকান খেলোয়াড় ল্যান্স ক্লুজনার। গুজব রটেছিল যে, এ খেলায় অর্থের বিনিময়ে ফলাফল নির্ধারিত হয়েছে।

## বিস্তারিত

## খেলার বিবরণ
পাকিস্তান টসে জয়লাভ করে ব্যাটিংয়ের সিদ্ধান্ত নেয়। কিন্তু চমকৎকার বোলিং উপযোগী পিচে অস্ট্রেলিয়া মাত্র ১৩২ রানে পাকিস্তানকে বেঁধে ফেলে। পাকিস্তানের কোন জুটিই উল্লেখযোগ্য রান করতে সক্ষমতা দেখাননি। শীর্ষস্থানীয় বোলার শেন ওয়ার্ন ৯ ওভারে মাত্র ৩৩ রান প্রদান করে ৪ উইকেট দখল করেন। অ্যাডাম গিলক্রিস্টের কার্যকারী অর্ধ-শতক এবং মার্ক ওয়াহ, রিকি পন্টিং ও ড্যারেন লেহম্যানের যোগ্য সহযোগিতায় অস্ট্রেলিয়া মাত্র ২০ ওভারে লক্ষ্যে পৌঁছায় ও ৮ উইকেটের ব্যবধানে পরাজিত করে। 

## তথ্যসূত্র

## আরও দেখুন
* ক্রিকেট
* প্রতিযোগিতা
* ক্রিকেট বিশ্বকাপ
* ১৯৭৫ ক্রিকেট বিশ্বকাপ
* ২০১৫ ক্রিকেট বিশ্বকাপ
* অস্ট্রেলিয়া জাতীয় ক্রিকেট দল
* পাকিস্তান জাতীয় ক্রিকেট দল
* বিশ্বকাপ ক্রিকেটের রেকর্ড তালিকা
* ক্রিকেট বিশ্বকাপ ফাইনালের তালিকা

## বহিঃসংযোগ

*Cricket World Cup 1999 Scorecards in CricketFundas
*Cricket World Cup 1999 from Cricinfo

বিষয়শ্রেণী:১৯৯৯-এ লন্ডন
বিষয়শ্রেণী:১৯৯৯ ক্রিকেট বিশ্বকাপ
বিষয়শ্রেণী:১৯৯৯-এ ইংরেজ ক্রিকেট
বিষয়শ্রেণী:লন্ডনে ক্রীড়া প্রতিযোগিতা
বিষয়শ্রেণী:ক্রিকেট বিশ্বকাপ ফাইনাল
বিষয়শ্রেণী:স্বাগতিক লন্ডনে আন্তর্জাতিক ক্রীড়া প্রতিযোগিতা
বিষয়শ্রেণী:লর্ডস ক্রিকেট গ্রাউন্ড
বিষয়শ্রেণী:লন্ডনে ক্রিকেট
এহসান নুরানী

**এহসান নুরানী** হল ইহসান নুরানী, শংকর মহাদেবন এবং লয় মেন্দোনসাকে নিয়ে (শংকর-এহসান-লয়) ৩ জনের সমন্বয়ে গঠিত সংগীত-বিষয়ক একটি দল। এহসান হলেন একজন বিখ্যাত সঙ্গীত সুরকার এবং একজন অসাধারণ গিটার বাদক। তিনি সঙ্গীত রচনা শুরু করার আগ পর্যন্ত অনেক সঙ্গীত পরিচালকের সাথে গিটার বাদক হিসেবে কাজ করেছিলেন। এছাড়াও এহসান মুম্বাইয়ের অভিজ্ঞ গিটার শিক্ষক মি. বিসমার্ক রডরিগুইস এর কাছে থেকে সঙ্গীতের তালিম নিয়েছিলেন।

## পুরস্কার এবং মনোনয়ন
থাম্ব|এহসান নুরানী সোলমেটে

### জাতীয় চলচ্চিত্র পুরস্কার (ভারত)
* ২০০৪: শ্রেষ্ঠ সঙ্গীত পরিচালক **বিজয়ী** - *কাল হো না হো*

### আইফা এ্যাওয়ার্ডস
* ২০০৪: শ্রেষ্ঠ সঙ্গীত পরিচালক **বিজয়ী** - 'কাল হো না হো*
* ২০০৬: [[আইফা শ্রেষ্ঠ সঙ্গীত পরিচালক পুরস্কার|শ্রেষ্ঠ সঙ্গীত পরিচালক]] *'বিজয়ী** - ''বান্টি অর বাবলী''

=== ফিল্মফেয়ার পুরস্কার ===
* ২০০১: [[ফিল্মফেয়ার শ্রেষ্ঠ সঙ্গীত পরিচালক পুরস্কার|শ্রেষ্ঠ সঙ্গীত পরিচালক পুরস্কার]] **মনোনয়ন** - ''দিল চাহতা হ্যায়''
* ২০০১: [[ফিল্মফেয়ার আরডি বর্মণ পুরস্কার - নতুন সঙ্গীত প্রতিভা|আরডি বর্মণ পুরস্কার - নতুন সঙ্গীত প্রতিভা]] **বিজয়ী** - ''দিল চাহতা হ্যায়''
* ২০০৩: [[ফিল্মফেয়ার শ্রেষ্ঠ সঙ্গীত পরিচালক পুরস্কার|শ্রেষ্ঠ সঙ্গীত পরিচালক পুরস্কার]] **বিজয়ী** - ''কাল হো না হো''
* ২০০৫: [[ফিল্মফেয়ার শ্রেষ্ঠ সঙ্গীত পরিচালক পুরস্কার|শ্রেষ্ঠ সঙ্গীত পরিচালক পুরস্কার]] **বিজয়ী** - ''বান্টি অর বাবলী''

=== স্টার স্ক্রিন এ্যাওয়ার্ডস ===
* ২০০০: [[স্টার স্ক্রিন এ্যাওয়ার্ডস - বেস্ট ব্যাকগ্রাউন্ড মিউজিক|বেস্ট ব্যাকগ্রাউন্ড মিউজিক]] **মনোনয়ন** - ''মিশন কাশ্মির''
* ২০০১: [[স্টার স্ক্রিন এ্যাওয়ার্ডস - বেস্ট মিউজিক ডিরেক্টর|বেস্ট মিউজিক ডিরেক্টর]] **বিজয়ী** - ''দিল চাহাতা হ্যায়''
* ২০০৫: [[স্টার স্ক্রিন এ্যাওয়ার্ডস - বেস্ট মিউজিক ডিরেক্টর|বেস্ট মিউজিক ডিরেক্টর]] **বিজয়ী** - ' ''বান্টি অর বাবলী''

=== জি সিনে এ্যাওয়ার্ডস ===
* ২০০৬: [[জি সিনে এ্যাওয়ার্ডস - বেস্ট মিউজিক ডিরেক্টর|বেস্ট মিউজিক ডিরেক্টর]] **বিজয়ী*' - *বান্টি অর বাবলী''

## তথ্যসূত্র

## বহিঃসংযোগ

* Official Website
* Ehsaan Noorani on Twitter
* Shankar-Ehsaan-Loy (official site)
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুসলিম
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:শঙ্কর-এহসান-লয়
তুলনামূলক ধর্মতত্ত্ব

থাম্ব|সারা বিশ্বে বিভিন্ন ধর্মের অনুসারীর সংখ্যার তুলনামূলক পাইচার্ট
**তুলনামূলক ধর্মতত্ত্ব** হলো ধর্ম নিয়ে গবেষণার বিভিন্ন শাখার অন্যতম শাখা। এটা পৃথিবীর ধর্মগুলোর বিভিন্ন আইন-কানুন ও বিধি-বিধানের তুলনামূলক আলোচনা করে। তুলনামূলক ধর্মতত্ত্ব নিয়ে আলোচনা ব্যক্তিকে বিভিন্ন ধর্মের অভ্যন্তরীণ মৌলিক দর্শন যথা নৈতিকতা, অধিবিদ্যা ও চিরমুক্তির ধারণা সম্পর্কে গভীর জ্ঞান দান করে। এটা সম্পর্কে গভীর জ্ঞান একজন মানুষকে আধ্যাত্মিকতা, ধর্ম ও বিশ্বাস সম্পর্কে গভীর জ্ঞান দান করে।

## ভৌগোলিক বিভাজন
চার্লস জোশেস অ্যাডামস এর মতানুসারে, বিশ্ব ধর্মগুলোর বিভাজনের ক্ষেত্রে পৃথিবীর ভৌগোলিক বিভাজনের রয়েছে একটি লক্ষ্যণীয় ভূমিকা 
# মধ্যপ্রাচ্যের ধর্মসমূহ যথা: প্রাচীন মিশরীয় ধর্ম, ইহুদিধর্ম, খ্রিস্টধর্ম, ইসলাম, জরাথুষ্ট্রীয় ও বিভিন্ন প্রাচীন ধর্মসমূহ;  
# পূর্ব এশিয়ার ধর্মসমূহ যথা: চীন, জাপান ও কোরিয়ার অধিবাসীদের ধর্মসমূহ যথা কনফুসিয় ধর্ম, তাও ধর্ম, মহাযান বৌদ্ধধর্ম ও শিন্তো
# ভারতীয় ধর্মসমূহ যথা: প্রাচীন বৌদ্ধধর্ম, হিন্দুধর্ম, জৈনধর্ম, শিখধর্ম ও হিন্দু-বৌদ্ধধর্মের মিশ্রণে গড়ে ওঠা বেশকিছু ধর্মবিশ্বাস; 
# আফ্রিকান ধর্মসমূহ তথা সাহারা অঞ্চলের আফ্রিকার বিভিন্ন সম্প্রদায়ের আচরিত ধর্মসমূহ; মিশরের প্রাচীন ধর্মসমূহ এর বাইরে থাকবে। সেগুলো পরিগণিত হবে মধ্যপ্রাচ্যের প্রাচীন ধর্মগুলোর ভেতরে;
# আমেরিকান ধর্মসমূহ তথা দুই আমেরিকা মহাদেশের প্রাচীন ও প্রকৃত অধিবাসী রেড ইন্ডিয়ানদের ধর্মসমূহ; 
# ওশেনীয় ধর্মসমূহ তথা প্রশান্ত মহাসগরীয় দ্বীপপুঞ্জ, অস্ট্রেলিয়া ও নিউজিল্যান্ডের অধিবাসীদের ধর্মসমূহ; এবং 
# প্রাচীন গ্রিস ও রোমের ধর্মসমূহ ও তৎপরবর্তীতে গ্রিক সংস্কৃতি সম্ভূত বিভিন্ন জাতিগোষ্ঠীর ধর্ম।

### মধ্যপ্রাচ্যের ধর্মসমূহ

#### ইব্রাহিমীয় বা পশ্চিম এশীয় ধর্ম

তুলনামূলক ধর্মতত্ত্বের আলোচনায় ইব্রাহিমীয়/আব্রাহামীয় ধর্ম বলতে [ইহুদি ধর্ম];[খ্রিস্টধর্ম] ও [ইসলাম ধর্ম] এই তিনটি ধর্মকে বোঝায়। উল্লিখিত তিনটি ধর্মেই ইব্রাহিম (আ:) কে তাদের জাতির পিতা মান্য করে এবং ধর্ম ও ইতিহাসের অবিচ্ছেদ্য অংশ বলে মনে করে।

### ভারতীয় ধর্মসমূহ

ভারতীয় ধর্ম বলতে ভারতীয় উপমহাদেশে উদ্ভূত বিভিন্ন ধর্মকে বোঝায়। এর ভেতরে রয়েছে হিন্দুধর্ম, বৌদ্ধধর্ম, জৈনধর্ম ও শিখধর্ম।

### পূর্ব এশীয় কিংবা তাওধর্ম

তাও ধর্ম মূলত পূর্ব এশিয়ার তাও মতবাদ থেকে সৃষ্ট একটি ধর্ম কিংবা ধর্ম-দর্শন। পূর্ব এশিয়ার বিস্তীর্ণ অংশে বৌদ্ধধর্ম অনেকাংশে তাওধর্মে পরিণত হয়েছে।

## তূলনামূলক ক্ষেত্রসমূহ
# স্রষ্টা সম্পর্কিত ধারণা।
# বিভিন্ন আদেশ-নির্দেশের যৌক্তিকতা।

## পাদটীকা

## তথ্যসূত্র
* Eastman, Roger (1999) *The Ways of Religion: An Introduction to the Major Traditions.* Oxford University Press, USA; 3 edition. .
*  
* Muhiyaddin, M. A. (1984) *A Comparative Study of the Religions of Today*. Vantage Press, USA. .

## বহিঃসংযোগ
* Patheos.com's Side-By-Side Comparative "Lenses"
* ReligiousTolerance.org 
* ReligionFacts.com
* Comparative-religion.com
* Studies in Comparative Religion
* Answers to Questions of Faith From Several Worldviews
* Comparative Religion studies inspired by Aldous Huxley's - The Perennial Philosophy
ফাসিয়াখালি বন্যপ্রাণী অভয়ারণ্য

**ফাসিয়াখালি বন্যপ্রাণ অভয়ারণ্য** বাংলাদেশের কক্সবাজার জেলায় অবস্থিত একটি বন্যপ্রাণী অভয়ারণ্য। ২০০৭ সালের ১১ এপ্রিল এটি প্রতিষ্ঠিত হয়। ১৩০২.৪৩ হেক্টর জমি নিয়ে এই বন্যপ্রাণী অভয়ারণ্যটি গঠিত।

## উদ্ভিদ ও প্রাণী
ফাসিয়াখালি বন্যপ্রাণ অভয়ারণ্যে সাময়িকভাবে বিচরণকারী এশীয় হাতির দেখা পাওয়া যায়।

## তথ্যসূত্র

## বহিঃসংযোগ
* বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বিষয়শ্রেণী:বাংলাদেশের বন্যপ্রাণী অভয়ারণ্য
বিষয়শ্রেণী:কক্সবাজার জেলার দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
দুধমুখী বন্যপ্রাণী অভয়ারণ্য

**দুধমুখী বন্যপ্রাণ অভয়ারণ্য** বাংলাদেশের বাগেরহাট জেলায় অবস্থিত একটি বন্যপ্রাণের অভয়ারণ্য। ২০১২ সালের ২৯ জানুয়ারি এটি প্রতিষ্ঠিত হয়। ১৭০.০০ হেক্টর জমি নিয়ে এই বন্যপ্রাণী অভয়ারণ্যটি গঠিত।

## ভূমির গঠন
দুধমুখীর বেশিরভাগ এলাকা জলাভূমি দিয়ে গঠিত।

## শকুনের নিরাপদ এলাকা
শকুনের নিরাপদ এলাকা-২ তফসিল অনুসারে দুধমুখী বন্যপ্রাণ অভয়ারণ্য শকুনের জন্য নিরাপদ বলে ঘোষিত।

## তথ্যসূত্র

## বহিঃসংযোগ
* বাংলাদেশের বন অধিদপ্তরের ওয়েবসাইটে বন্যপ্রাণী অভয়ারণ্যের তালিকা

বিষয়শ্রেণী:বাংলাদেশের বন্যপ্রাণী অভয়ারণ্য
বিষয়শ্রেণী:বাগেরহাট জেলার দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
মোহাম্মদ রফি (দ্ব্যর্থতা নিরসন)

*মোহাম্মদ রফি (১৯২৪ - ১৯৮০) - ভারতীয় সঙ্গীতশিল্পী 
*মোহাম্মদ রফি (ফুটবলার) (জন্মঃ ১৯৮২) - ভারতীয় পেশাদার ফুটবল খেলোয়াড়
সোনারচর বন্যপ্রাণী অভয়ারণ্য

**সোনারচর বন্যপ্রাণ অভয়ারণ্য** বা **সোনারচর বন্যপ্রাণী অভয়ারণ্য** বাংলাদেশের পটুয়াখালী জেলার রাঙ্গাবালী উপজেলায় অবস্থিত একটি বন্যপ্রাণের অভয়ারণ্য। ২০১১ সালের ২৪ ডিসেম্বর এটি প্রতিষ্ঠিত হয়। ২০২৬.৪৮ হেক্টর জমি নিয়ে এই বন্যপ্রাণ অভয়ারণ্যটি গঠিত।

## শকুনের নিরাপদ এলাকা
শকুনের নিরাপদ এলাকা-২ তফসিল অনুসারে সোনারচর বন্যপ্রাণ অভয়ারণ্য শকুনের জন্য নিরাপদ বলে ঘোষিত।

## তথ্যসূত্র

বিষয়শ্রেণী:বাংলাদেশের বন্যপ্রাণী অভয়ারণ্য
বিষয়শ্রেণী:পটুয়াখালী জেলার দর্শনীয় স্থান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
ঙ্গাগ-গি-দ্বাং-পো (দোর্জে দ্রাক রিগদ্জিন ছেনপো)

**ঙ্গাগ-গি-দ্বাং-পো** () (১৫৮০-১৬৩৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।

## জন্ম ও পরিবার
ঙ্গাগ-গি-দ্বাং-পো ১৫৮০ খ্রিষ্টাব্দে তিব্বতের দ্রা-ফ্যি-ছোস-ল্দিং () বৌদ্ধবিহারে জন্মগ্রহণ করেন। তার পিতা ব্ক্রা-শিস-স্তোব্স-র্গ্যাল () র্ন্যিং-মা ধর্মসম্প্রদায়ের একজন বিখ্যাত গ্তের-স্তোন ছিলেন, যিনি ম্ঙ্গা'-রিস-পান-ছেন-পে-মা-দ্বাং-র্গ্যাল () নামক বিখ্যাত গ্তের-স্তোনের অবতার রূপে চিহ্নিত হয়েছিলেন। ঙ্গাগ-গি-দ্বাং-পোর মাতার নাম ছিল য়িদ-'দ্জিন-দ্বাং-মো ()। জন্মের পর ঙ্গাগ-গি-দ্বাং-পোকে তার পিতা আনুষ্ঠানিকভাবে লেগ্স-ল্দান-র্দো-র্জে নামক বিখ্যাত গ্তের-স্তোনের অবতার রূপে চিহ্নিত করেন এবং তাকে ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেন।

## বৌদ্ধবিহার প্রতিষ্ঠা
লেগ্স-ল্দান-র্দো-র্জে ও ম্ঙ্গা'-রিস-পান-ছেন-পে-মা-দ্বাং-র্গ্যাল দুজনে মিলে ব্সাম-য়াস বৌদ্ধবিহারে এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেছিলেন এবং ব্ক্রা-শিস-স্তোব্স-র্গ্যাল এই সম্প্রদায়কে পরবর্তীকালে বাড়িয়ে তোলেন। মধ্য তিব্বত শাসনকারী গ্ত্সাং-পা রাজবংশের সঙ্গে সম্পর্কের অবনতি হলে ঙ্গাগ-গি-দ্বাং-পো এই সম্প্রদায়কে ব্রহ্মপুত্র নদের উত্তর তীরে সরিয়ে নিয়ে যান এবং ১৬৩২ খ্রিষ্টাব্দে সেখানে থুব-ব্স্তান-র্দো-র্জে-ব্রাগ-এ-বাম-ল্চোগ-স্গার () (যা সংক্ষেপে র্দো-র্জে-ব্রাগ বৌদ্ধবিহার নামে পরিচিত) প্রতিষ্ঠা করেন ও এই বিহারের প্রথম প্রধান হিসেবে অধিষ্ঠিত হন। পরবর্তীকালে এই বিহার র্ন্যিং-মা ধর্মসম্প্রদায়ের ছয়টি প্রধান বিহারের অন্যতম একটি বলে গণ্য হয়।

## শিষ্য
ঙ্গাগ-গি-দ্বাং-পোর উল্লেখযোগ্য ছাত্র ছিলেন ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু (),পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যাল-ম্ত্শো, ব্ক্রা-শিস-র্নাম-র্গ্যাল () নামক তৃতীয় ক্লোং-ছেন (), জুর-ছেন-ছোস-দ্ব্যিংস-রাং-গ্রোল () প্রভৃতি। পরবর্তীকালে পঞ্চম দলাই লামা তার জীবনী রচনা করেন এবং ব্যাং-গ্তের () বা উত্তর দিকের সম্পদ তিব্বতের নতুন সরকারের পৃষ্ঠপোষকতা লাভ করে।

## তথ্যসূত্র

## আরো পড়ুন
*Shabkar Tsogdruk Rangdrol. The Life of Shabkar: The Autobiography of a Tibetan Yogin. Trans. Matthieu Ricard. Albany, NY: State University of New York, 1994, p.&nbsp;46

বিষয়শ্রেণী:১৫৮০-এ জন্ম
বিষয়শ্রেণী:১৬৩৯-এ মৃত্যু
বিষয়শ্রেণী:দোর্জে দ্রাক রিগদ্জিন ছেনপো
বোটানিক্যাল গার্ডেন ও ইকো-পার্ক, সীতাকুণ্ড

**বোটানিক্যাল গার্ডেন ও ইকো-পার্ক, সীতাকুণ্ড** বাংলাদেশের চট্টগ্রামের সীতাকুণ্ড উপজেলায় অবস্থিত একটি ইকোপার্ক। চন্দ্রনাথ পাহাড়ের পাদদেশে ১৯৯৮ সালে এই বোটানিক্যাল গার্ডেন ও ইকোপার্ক প্রতিষ্ঠিত হয়। ৮০৮.০০ হেক্টর জমি নিয়ে এই বন্যপ্রাণ অভয়ারণ্যটি গঠিত। ১৯৯৬ একরের পার্কটি দুই অংশে বিভক্ত। ১,০০০ একর জায়গায় বোটানিক্যাল গার্ডেন ও ৯৯৬ একরজায়গা জুড়ে ইকোপার্ক এলাকা। জীব-বৈচিত্র্য সংরক্ষণ ও বন্যপ্রাণীর অভয়ারণ্য এবং পর্যটকদের বিনোদনের জন্য বন বিভাগের প্রচেষ্টায় গড়ে ওঠা পার্কটিতে রয়েছে বিরল প্রজাতির গাছপালা, হাজারো রকমের নজরকাড়া ফুলের গাছ, কৃত্রিম লেক ও নানা প্রজাতির জীববৈচিত্র্য। রয়েছে সুপ্তধারা ও সহস্রধারা ঝর্ণা সহ ঝিরিপথের ছোট-বড় বেশ কয়েকটি ঝর্ণা, পিকনিক স্পট, বিশ্রামের ছাউনি।

## বিবরণ
ঐতিহাসিক চন্দ্রনাথ পাহাড়ের পাদদেশে বাংলাদেশের প্রথম এবং এশিয়া মহাদেশের বৃহত্তম এ ইকোপার্ক ও বোটানিক্যাল গার্ডেনটির অবস্থান।

মূল ফটক পেরিয়ে একটু এগোলেই রয়েছে জাতীয় কবি কাজী নজরুল ইসলামের স্মৃতিস্তম্ভ। কবি এসেছিলেন পাহাড়ের এ জনপদে। এরই বিস্তারিত লেখা আছে স্তম্ভটির পাশে সাঁটানো সাইনবোর্ডে। এর কিছুদূর এগোলে মানচিত্রে পার্কটির দর্শনীয় স্থান নির্দেশিত রয়েছে।

সেখানে নির্দেশিত পথ ধরে দেড় কিলোমিটার এগোলে সুপ্তধারা ঝর্ণার সাইনবোর্ড ‘সুপ্তধারা ঘুমিয়ে পড়ি জেগে উঠি বরষায়’। এরপর প্রায় এক কিলোমিটার পাহাড়ি ট্রেইল পেরিয়ে দেখা পাওয়া যায় ‘সুপ্তধারা’ ঝর্ণার। আবার এক কিলোমিটার পর্যন্ত গেলে চোখে পড়বে সহস্রধারা ঝর্ণার সাইনবোর্ড। এই এক কিলোমিটার পথে রয়েছে পিকনিক স্পট, ওয়াচ টাওয়ার, হিম চত্বর। সেখান থেকে দূরের সমুদ্রের রূপ চোখে পড়বে। সহস্রধারা ঝর্ণা দেখে এসে বোটানিকাল গার্ডেনের উত্তরে গেলে চোখে পড়বে পাহাড় আর পাহাড়। সহস্র ধারা ও সুপ্তধারা ঝর্ণা থেকে বহমান জলকে কৃত্রিম বাঁধ তৈরির মাধ্যমে গড়ে তোলা হয়েছে কৃত্রিম হ্রদ।

এ পার্কটির মূল আকর্ষণ চন্দ্রনাথ মন্দির। টিকেট কাউন্টার থেকে মন্দির পর্যন্ত ৫ কিলোমিটারের পথ পায়ে হেঁটে অথবা গাড়ি ভাড়া করে যাওয়া যায়। মন্দিরের নিচে থেকে পাহাড়ি পথে খাড়া সিঁড়ি বেয়ে উঠলে দেখা মিলবে মন্দিরের। সনাতন ধর্মাবলম্বীরা পূজায় মগ্ন থাকেন এখানে। ফাল্গুনে শিবসংক্রান্তি পূজার সময় দেশ বিদেশের বৈষ্ণব-বৈষ্ণবীদের কীর্তনে মুখর হয়ে ওঠে পুরো চন্দ্রনাথ ।

## উদ্ভিদবৈচিত্র্য
এখানে চোখ পড়বে পাহাড়ে জন্মানো নানা প্রজাতির ফুল। এখানে রয়েছে দুর্লভ কালো গোলাপসহ প্রায় ৩৫ প্রকার গোলাপ, জবা, নাইট কুইন, পদ্ম, স্থলপদ্ম, নাগবল্লী, রঙ্গন, রাধাচূঁড়া, কামিনী, কাঠ মালতী, অলকানন্দা, বাগানবিলাস, হাসনাহেনা, গন্ধরাজ, ফনিকা মিলে রয়েছে ১৫০ জাতের ফুল।

## জীববৈচিত্র্য
এখানে পাহাড়ের বাঁকে বাঁকে দেখতে পাওয়া যায় বিভিন্ন প্রজাতির পাখি আর বন্যপ্রাণীর। পার্কটিতে রয়েছে মায়া হরিণ, বানর, হনুমান, শূকর, সজারু, মেছোবাঘ, ভালুক, বনরুই ও বনমোরগ। এছাড়াও আছে দাঁড়াশ, গোখরা, কালন্তি, লাউডগাসহ নানা প্রজাতির সাপ ও জলজ প্রাণী।

## চিত্রশালা

Bird's Eye view from Chandranath Hill.jpg|চন্দ্রনাথ পাহাড় হতে প্রাকৃতিক দৃশ্য
Suptodhara Falls.jpg|সুপ্তধারা ঝর্ণা
The relentless Shahasradhara Falls.jpg|সহস্রধারা ঝর্ণা
Where livelihood is so tough.jpg|ঝর্ণা
Lili Pond, Botanical Garden and Eco-Park, Sitakunda (01).jpg|পদ্মপুকুর
File:Road to Shuptodhara waterfall.jpg


## তথ্যসূত্র

## বহিঃসংযোগ

বিষয়শ্রেণী:সীতাকুণ্ড উপজেলা
বিষয়শ্রেণী:চট্টগ্রাম জেলার দর্শনীয় স্থান
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:বাংলাদেশের উদ্ভিদ উদ্যান
বিষয়শ্রেণী:চট্টগ্রামের ভূগোল
মার্তিন দেমিচেলিস

**মার্তিন গাস্তোন দেমিচেলিস** (, ; জন্ম ২০ ডিসেম্বর ১৯৮০) একজন আর্জেন্টিনীয় পেশাদার ফুটবলার যিনি ম্যানচেস্টার সিটির হয়ে সেন্ট্রাল ডিফেন্ডার হিসেবে খেলেন। অবশ্য তিনি মাঝেমাঝে ডিফেন্সিভ মিডফিল্ডার হিসেবেও খেলেন।

দেমিচেলিস তার ক্যারিয়ারের অধিকাংশ সময় কাটিয়েছেন জার্মান ক্লাব বায়ার্ন মিউনিখে (৭টি পুরো মৌসুম ও ১টির অর্ধেক)। সেখানে তিনি ক্লাবটির হয়ে ১১টি প্রধান শিরোপা জিতেছেন। এছাড়া তিনি স্বদেশী ক্লাব রিভার প্লেত, এবং স্পেনীয় ক্লাব মালাগার হয়েও খেলেছেন।

আর্জেন্টিনা জাতীয় দলের হয়ে ৩৭টি খেলায় মাঠে নেমেছেন দেমিচেলিস। দলের হয়ে তিনি ২০১০ বিশ্বকাপেও অংশগ্রহণ করেন।

## ক্লাব কর্মজীবন

## তথ্যসূত্র

## বহিঃসংযোগ

*
*BDFutbol প্রোফাইল
*
*
* 
*2010 ফিফা বিশ্বকাপ প্রোফাইল 
*আইরিশ টাইম্‌সে ক্যারিয়ারের তথ্য

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল উপযোগী খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:মালাগা ফুটবল ক্লাবের খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:২০০৫ ফিফা কনফেডারেশন্স কাপের খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার
বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড়
বিষয়শ্রেণী:কোর্দোবা প্রদেশের (আর্জেন্টিনা) ক্রীড়াবিদ
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ
বিষয়শ্রেণী:২০১৫ কোপা আমেরিকার খেলোয়াড়
বিষয়শ্রেণী:ইতালির নাগরিকীকৃত নাগরিক
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:কর্দোবা প্রদেশের (আর্জেন্টিনা) ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ